ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Φεβρουαρίου 1994 όσον αφορά τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πολωνίας για την τροποποίηση του παραρτήματος IVβ της ενδιάμεσης συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ευρωπαϊκής Οικονομικής Κοινότητας, αφενός, και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου (94/500/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας ότι, σε συνέχεια του αιτήματος των πολωνικών αρχών, θα πρέπει να τροποποιηθεί, με συμφωνία υπό μορφή ανταλλαγής επιστολών, το παράρτημα IVβ της ενδιάμεσης συμφωνίας και της ευρωπαϊκής συμφωνίας που έχουν συναφθεί με αυτή τη χώρα,

ΑΠΟΦΑΣΙΖΕΙ:

Άρθρο 1

Εγκρίνεται, εξ ονόματος της Ευρωπαϊκής Κοινότητας και της Δημοκρατίας της Πολωνίας, η συμφωνία υπό μορφή ανταλλαγής επιστολών για την τροποποίηση του παραρτήματος IVβ της ενδιάμεσης συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ευρωπαϊκής Οικονομικής Κοινότητας, αφενός, και της Δημοκρατίας της Πολωνίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου.

Τα κείμενα της συμφωνίας και της σχετικής δήλωσης της Κοινότητας επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 21 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1994 για τροποποίηση της απόφασης 93/13/ΕΟΚ όσον αφορά τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες (Κείμενο που παρουσιάζει ενδιαφέρον για τον ΕΟΧ) (94/43/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 14 παράγραφος 1,

Εκτιμώντας:

ότι η απόφαση 93/13/ΕΟΚ της Επιτροπής (3) θεσπίζει ορισμένες διαδικασίες για τους κτηνιατρικούς ελέγχους στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες-

ότι οι ισχύοντες κανόνες που εφαρμόζονται για τα όρια βάθους προϊόντων, τα οποία αποστέλλονται ως μικρά δέματα σε ιδιώτες, πρέπει να προσαρμοστούν έτσι ώστε να ληφθούν υπόψη ορισμένες ειδικές καταστάσεις όσον αφορά την παραδοσιακή ανταλλαγή προϊόντων ζωικής προέλευσης πλην αυτών που αναφέρονται στην οδηγία 72/462/ΕΟΚ (4), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (5), που προέρχονται από τη Γροιλανδία και τις Νήσους Φερόε και εισάγονται στη Δανία-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 93/13/ΕΟΚ προστίθεται η ακόλουθη παράγραφος

"3. Η παράγραφος 1 δεν επηρεάζει τα όρια βάρους που εφαρμόζοντο για μικρά δέματα μέχρι το πολύ 5 χιλιογράμμων που περιέχουν προϊόντα ζωικής προέλευσης πλην αυτών που αναφέρονται στην οδηγία 72/462/ΕΟΚ (6) που εισάγονται στη Δανία από τη Γροιλανδία και τις Νήσους Φερόε που προορίζονται κατ' αποκλειστικότητα για προσωπική κατανάλωση.

"

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Ιανουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 9 της 15. 1. 1993, σ. 33.

(4) ΕΕ αριθ. L 302 της 31. 12. 1972, σ. 28.

(5) ΕΕ αριθ. L 173 της 27. 6. 1992, σ. 13.

(6) ΕΕ αριθ. L 302 της 31. 12. 1972, σ. 28.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (94/45/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Ουγγαρίας-

ότι θα πρέπει να εγκριθεί αυτό το πρόσθετο πρωτόκολλο,

ΑΠΟΦΑΣΙΖΕΙ:

Άρθρο 1

Το πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελων τους, αφενός, και της Δημοκρατίας της Ουγγαρίας, αφετέρου, εγκρίνεται εξ ονόματος της Ευρωπαϊκής Κοινότητας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Ευρωπαϊκή Κοινότητα.

Ο πρόεδρος του Συμβουλίου πραγματοποιεί την κοινοποίηση που προβλέπεται στο άρθρο 9 του πρόσθετου πρωτοκόλλου εξ ονόματος της Ευρωπαϊκής Κοινότητας.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

W. CLAES
Διορθωτικό στην απόφαση 94/675/ΕΚ της Επιτροπής της 18ης Οκτωβρίου 1994 για την τροποποίηση της απόφασης 93/436/ΕΟΚ της Επιτροπής περί καθορισμού των ειδικών όρων εισαγωγής αλιευτικών προϊόντων καταγωγής Χιλής (Επίσημη Εφημερίδα των Ευρωπαϊκών Κοινοτήτων αριθ. L 268 της 19ης Οκτωβρίου 1994)

Στη σελίδα 25, στο παράρτημα «παράρτημα Β κατάλογος των εγκεκριμένων εγκαταστάσεων και μητρικών πλοίων, Ι. Ιδρύματα», μετά τον αριθμό 08090, προστίθεται:

>ΘΕΣΗ ΠΗΝΑΚΑ>
Διορθωτικό στην απόφαση 94/173/ΕΚ της Επιτροπής της 22ας Μαρτίου 1994 για την κατάρτιση κριτηρίων επιλογής που πρέπει να ληφθούν υπόψη για τις επενδύσεις όσον αφορά τη βελτίωση των συνθηκών μεταποίησης και εμπορίας των γεωργικών προϊόντων και προϊόντων δασοκομίας και για την κατάργηση της απόφασης 90/342/ΕΟΚ (Επίσημη Εφημερίδα των Ευρωπαϊκών Κοινοτήτων αριθ. L 79 της 23ης Μαρτίου 1994)

Σελίδα 33, στο παράρτημα, το σημείο 2.11 αντικαθίσταται από το ακόλουθο κείμενο:

«2.11. στον τομέα των κρασιών και της αλκοόλης, αποκλείονται όλες οι επενδύσεις, με εξαίρεση:

- τις αναγκαίες επενδύσεις για την ένωση επιχειρήσεων ή παραγωγών στις περιπτώσεις αναδιάρθρωσης των ικανοτήτων μεταποίησης, υπό τον όρο η νέα ικανότητα μεταποίησης να είναι κατώτερη κατά τουλάχιστον 20 % της συνολικής προϋφιστάμενης ικανότητας που έχει εγκαταλειφθεί, στη σχετική περιφέρειεα,

- τις επενδύσεις σχετικά με την προστασία του περιβάλλοντος, την πρόληψη της ρύπανσης, τη διάθεση απορριμμάτων και την ανακύκλωση υλικών συσκευασίας,

- τις επενδύσεις σχετικά με τα προϊόντα που προέρχονται από τη βιολογική αμπελουργία, σύμφωνα με τις διατάξεις που προβλέπονται στο σημείο 1α τελευταία περίπτωση,

- τις επενδύσεις τις οποίες προωθούν οργανισμοί στους οποίους συμμετέχουν κυρίως παραγωγοί και άλλοι οικονομικοί φορείς, και που αποσκοπούν στη βελτίωση του ελέγχου ποιότητας ή στη μείωση των αμπελοοινικών αποδόσεων που ευνοούν την αναδιάρθρωση του τομέα.»
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 σχετικά με τη χορήγηση της δεύτερης κοινοτικής ενίσχυσης υπέρ των αυτόνομων περιοχών των Αζορών και της Μαδέρας, όπως προβλέπεται από την απόφαση 91/315/ΕΟΚ του Συμβουλίου, για την αντιστάθμιση των προσθέτων δαπανών πετρελαϊκού ανεφοδιασμού των εν λόγω αρχιπελάγων για το έτος 1991 (υπόλοιπο) και 1992 (Το κείμενο στην πορτογαλική γλώσσα είναι το μόνο αυθεντικό)

(93/426/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 91/315/ΕΟΚ του Συμβουλίου της 26ης Ιουνίου 1991 για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα της Μαδέρας και των Αζορών (Poseima) (1),

Εκτιμώντας:

ότι η απόφαση 91/315/ΕΟΚ προβλέπει στο σημείο 10.1 του παραρτήματος τη θέσπιση μιας ειδικής κοινοτικής ενίσχυσης για την αντιστάθμιση των προσθέτων δαπανών πετρελαϊκού ανεφοδιασμού των Αζορών και της Μαδέρας-

ότι οι πορτογαλικές αρχές ανακοίνωσαν στην Επιτροπή τα στοιχεία τα σχετικά με τις πρόσθετες δαπάνες μεταφοράς πετρελαϊκών προϊόντων με προορισμό τα αρχιπελάγη των Αζορών και της Μαδέρας για το έτος αναφοράς 1989-

ότι μια πρώτη κοινοτική ενίσχυση στα πλαίσια της ειδικής ενίσχυσης σε θέματα ενέργειας που προβλέπεται από την απόφαση 91/315/ΕΟΚ για το 1991 επικυρώθηκε με την απόφαση 92/435/ΕΟΚ της Επιτροπής (2)-

ότι, σύμφωνα με το άρθρο 2 της απόφασης 91/315/ΕΟΚ, οι διατάξεις του προϋπολογισμού 1993 των Ευρωπαϊκών Κοινοτήτων επιτρέπουν τη χορήγηση μιας δεύτερης κοινοτικής ενίσχυσης ως ειδικής ενίσχυσης σε ενεργειακά θέματα, προβλεπόμενης από την εν λόγω απόφαση, για το έτος 1991 (υπόλοιπο) και 1992, υπέρ των εν λόγω περιοχών-

ότι επιβάλλεται να ορισθεί μια προθεσμία ώστε οι πορτογαλικές αρχές να διαβιβάσουν στην Επιτροπή την έκθεση που προβλέπεται στο σημείο 10.5 του παραρτήματος της εν λόγω απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ύψος της δεύτερης κοινοτικής ενίσχυσης υπέρ των αυτόνομων περιοχών των Αζορών και της Μαδέρας, όπως προβλέπεται στην απόφαση 91/315/ΕΟΚ, με στόχο την κάλυψη των προσθέτων δαπανών μεταφοράς πετρελαϊκών προϊόντων με προορισμό τα εν λόγω αρχιπελάγη για το έτος 1991 (υπόλοιπο) και 1992 καθορίζεται ως εξής:

1. υπέρ της αυτόνομης περιοχής των Αζορών: 5 066 774 Ecu-

2. υπέρ της αυτόνομης περιοχής της Μαδέρας: 3 233 226 Ecu.

Άρθρο 2

Η εν λόγω κοινοτική ενίσχυση χορηγείται με τους όρους που προβλέπονται στο σημείο 10.5 του παραρτήματος της απόφασης 91/315/ΕΟΚ.

Η προθεσμία υποβολής εκ μέρους των πορτογαλικών αρχών της έκθεσης που προβλέπεται στο σημείο 10.5 του παραρτήματος της ανωτέρω απόφασης ορίζεται σε ένα χρόνο μετά από την ημερομηνία δημοσίευσης της παρούσας απόφασης.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 28 Ιουλίου 1993.

Για την Επιτροπή

Abel MATUTES

Μέλος της Επιτροπής

(1) ΕΕ αριθ. L 171 της 29. 6. 1991, σ. 10.

(2) ΕΕ αριθ. L 239 της 22. 8. 1992, σ. 13.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Οκτωβρίου 1993 σχετικά με το διορισμό ενός αναπληρωματικού μέλους της συμβουλευτικής επιτροπής για τη φαρμακευτική εκπαίδευση

(93/C 284/03)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη την απόφαση 85/434/ΕΟΚ του Συμβουλίου της 16ης Σεπτεμβρίου 1985 για τη σύσταση συμβουλευτικής επιτροπής για τη φαρμακευτική εκπαίδευση (1), και ιδίως τα άρθρα 3 και 4,

Εκτιμώντας:

ότι, με την απόφαση της 30ής Ιουνίου 1992 (2), το Συμβούλιο διόρισε, για την περίοδο που λήγει στις 29 Ιουνίου 1995, τον κ. P. WEEDLE ως αναπληρωματικό μέλος της ως άνω επιτροπής 7ότι η ιρλανδική κυβέρνηση υπέδειξε την κα Eugenie B. CANAVAN σε αντικατάσταση του κ. P. WEEDLE,

ΑΠΟΦΑΣΙΖΕΙ:

Άρθρο μόνο

Η κα Eugenie B. CANAVAN διορίζεται αναπληρωματικό μέλος της συμβουλευτικής επιτροπής για τη φαρμακευτική εκπαίδευση, σε αντικατάσταση του κ. P. WEEDLE και για το υπόλοιπο της θητείας του, δηλαδή έως τις 29 Ιουνίου 1995.

Λουξεμβούργο, 11 Οκτωβρίου 1993.

Για το Συμβούλιο

Ο Πρόεδρος

J.-M. DEHOUSSE

(1) ΕΕ αριθ. L 253 της 24. 9. 1985, σ. 43.

(2) ΕΕ αριθ. C 208 της 15. 8. 1992, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Οκτωβρίου 1993 για την τροποποίηση της απόφασης 93/387/ΕΟΚ περί καθορισμού των ειδικών όρων εισαγωγής ζώντων δίθυρων μαλακίων, εχινόδερμων, χιτωνοφόρων και θαλασσίων γαστερόποδων, καταγωγής Μαρόκου

(93/530/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων (1), και ιδίως το άρθρο 9 παράγραφος 4,

Εκτιμώντας:

ότι, βάσει της απόφασης 93/387/ΕΟΚ της Επιτροπής της 7ης Ιουνίου 1993 περί καθορισμού των ειδικών όρων εισαγωγής ζώντων δίθυρων μαλακίων, εχινόδερμων, χιτωνοφόρων και θαλασσίων γαστερόποδων, καταγωγής Μαρόκου (2) θεσπίζεται ο κατάλογος των εγκεκριμένων μονάδων συσκευασίας και αποστολής για τις εξαγωγές προς την Ευρωπαϊκή Κοινότητα-

ότι οι αρμόδιες αρχές του Μαρόκου ενέκριναν επισήμως νέες εκμεταλλεύσεις συσκευασίας και αποστολής σύμφωνα με το άρθρο 9 παράγραφος 3 στοιχείο γ) της οδηγίας 91/492/ΕΟΚ-

ότι, ως εκ τούτου, κρίνεται σκόπιμο να τροποποιηθεί το παράρτημα Γ σημείο Ι της απόφασης 93/387/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Γ σημείο Ι της απόφασης 93/387/ΕΟΚ αντικαθίσταται από το ακόλουθο κείμενο:

"Ι. Μονάδες συσκευασίας και αποστολής

/* ΠΙΝΑΚΕΣ: δείτε Ε.Ε. */

Η παρούσα απόφαση απευθύνεται στα κράτη μέλη.

Βρυξέλλες, 15 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 166 της 8. 7. 1993, σ. 40.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον αφορά ορισμένους διακανονισμούς του γεωργικού τομέα (93/734/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της >Ευρωπαϊκης>Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228, παράγραφος 3, πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι στο πλαίσιο των διαπραγματεύσεων για τον Ευρωπαϊκό Οικονομικό Χώρο (ΕΟΧ) κατέστη δυνατή η διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον αφορά ορισμένους διακανονισμούς του γεωργικού τομέα-

ότι η εν λόγω συμφωνία αποτελεί αναπόσπαστο μέρος των αποτελεσμάτων των διαπραγματεύσεων για τον ΕΟΧ και ουσιαστικό στοιχείο για την έγκριση από την Κοινότητα της συμφωνίας ΕΟΧ-

ότι η εν λόγω συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με ορισμένους διακανονισμούς του γεωργικού τομέα.

Το κείμενο της συμφωνίας επισυνάπτεται στην απόφαση 93/239/ΕΟΚ της 15ης Μαρτίου 1993 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της Δημοκρατίας της Αυστρίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας, της Φινλανδίας, αφετέρου, για την προσωρινή εφαρμογή των συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια μέρη στο Πόρτο στις 2 Μαΐου 1992 (2).

Άρθρο 2

Ο Πρόεδρος του Συμβουλίου προβαίνει στην κοινοποίηση της έγκρισης της συμφωνίας από την Κοινότητα (3).

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 305 της 23. 11. 1992, σ. 59.(2) ΕΕ αριθ C 109 της 1. 5. 1993, σ. 1.(3) Βλέπε σ. 35 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ

της 13ης Δεκεμβρίου 1993

για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

(93/742/Ευρατόμ, ΕΚΑΧ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί η ευρωπαϊκή συμφωνία που υπογράφηκε στις Βρυξέλλες στις 15 Δεκεμβρίου 1991 μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου, τα πρωτόκολλα που προσαρτώνται σ' αυτήν και οι δηλώσεις και ανταλλαγές επιστολών που επισυνάπτονται στην τελική πράξη εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.

Τα κείμενα της συμφωνίας, τα προσαρτώμενα πρωτόκολλα και η τελική πράξη επισυνάπτονται στην παρούσα απόφαση.

Άρθρο 2

1. Η θέση που λαμβάνει η Κοινότητα στο συμβούλιο σύνδεσης καθορίζεται από το Συμβούλιο, με βάση πρόταση της Επιτροπής ή, όπου κρίνεται σκόπιμο, από την Επιτροπή, ανάλογα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.

2. Ο πρόεδρος του Συμβουλίου, σύμφωνα με το άρθρο 105 της ευρωπαϊκής συμφωνίας, προεδρεύει του συμβουλίου σύνδεσης και παρουσιάζει τη θέση της Κοινότητας. Ένας αντιπρόσωπος της Επιτροπής προεδρεύει της επιτροπής σύνδεσης, σύμφωνα με τους σχετικούς διαδικαστικούς κανόνες, και παρουσιάζει τη θέση της Κοινότητας.

Άρθρο 3

Ο Πρέδρος του Συμβουλίου καταθέτει, όσον αφορά την Ευρωπαϊκή Κοινότητα, την πράξη γνωστοποίησης που προβλέπεται στο άρθρο 123 της συμφωνίας. Ο Πρόεδρος της Επιτροπής καταθέτει τις εν λόγω πράξεις γνωστοποίησης, όσον αφορά την Ευρωπαϊκή Κοινότητα Άνθρακα και Χάλυβα και την Ευρωπαϊκή Κοινότητα Ατομικής Ενέργειας.

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

Για την Επιτροπή

Ο Πρόεδρος

J. DELORS

(1) ΕΕ αριθ. C 284 της 2. 11. 1992, σ. 38.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Νοεμβρίου 1993 για το διορισμό τριών μελών της Οικονομικής και Κοινωνικής Επιτροπής (93/610/Ευρατόμ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά την παραίτηση της δ/δας Sue Slipman, που γνωστοποιήθηκε στο Συμβούλιο την 1η Σεπτεμβρίου 1992, την παραίτηση του κ. Andrew Tyrie που γνωστοποιήθηκε στο Συμβούλιο στις 22 Σεπτεμβρίου 1992, καθώς και την παραίτηση της Δρ. Ann Robinson που γνωστοποιήθηκε στο Συμβούλιο στις 12 Μαΐου 1993, έχουν κενωθεί τρεις θέσεις μελών της επιτροπής αυτής,

Έχοντας υπόψη τις υποψηφιόητες που υπέβαλε η βρετανική κυβέρνηση στις 29 Ιουλίου 1993,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η δ/δα Beata Brookes, η κα Ann Davinson και ο κ. Graham Speirs διορίζονται μέλη της Οικονομικής και Κοινωνικής Επιτροπής, σε αντικατάσταση της Δρ. Ann Robinson, της δ/δας Sue Slipman και του κ. Andrew Tyrie, αντίστοιχα, και για την υπόλοιπη διάρκεια της θητείας τους δηλαδή έως τις 20 Σεπτεμβρίου 1994.

Βρυξέλλες, 19 Νοεμβρίου 1993.

Για το Συμβούλιο

Ο Πρόεδρος

M. WATHELET

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Νοεμβρίου 1993 για την τροποποίηση της απόφασης 93/575/ΕΚ σχετικά με ορισμένα μέτρα προστασίας που αφορούν την αφρικανική πανώλη των χοίρων στην Ισπανία (93/600/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζωντανών ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο ενόψει της ολοκλήρωσης της εσωτερικής αγοράς (3), όπως τροποποιήθηκε τελευταία από την οδηγία 92/1187/ΕΟΚ, και ιδίως το άρθρο 9 παράγραφος 4,

Εκτιμώντας:

ότι λόγω κρουσμάτων αφρικανικής πανώλης των χοίρων στην Granada της Ισπανίας η Επιτροπή εξέδωσε την απόφαση 93/575/ΕΚ της 8ης Νοεμβρίου 1993 σχετικά με ορισμένα μέτρα προστασίας που αφορούν την αφρικανική πανώλη των χοίρων στην Ισπανία (4)-

ότι τα προσωρινά μέτρα προστασίας, που θεσπίστηκαν με την απόφαση 93/575/ΕΚ, πρέπει να παραταθούν εν αναμονή της αποσαφήνισης της κατάστασης σχετικά με την αφρικανική πανώλη των χοίρων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 6 της απόφασης 93/575/ΕΚ, η ημερομηνία "22 Νοεμβρίου 1993" αντικαθίσταται από την ημερομηνία "15 Δεκεμβρίου 1993".

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές κατά τέτοιο τρόπο ώστε να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Νοεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 276 της 9. 11. 1993, σ. 24.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Ιουνίου 1993 για την τροποποίηση της απόφασης 91/544/ΕΟΚ περί της ομάδας συνδέσμου για τους ηλικιωμένους

(93/417/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας ότι είναι αναγκαίο να προσαρμοσθεί ο αριθμός των μελών της ομάδας λόγω εξελίξεων σε κοινοτικό επίπεδο,

ΑΠΟΦΑΣΙΖΕΙ:

Άρθρο 1

Η απόφαση 91/544/ΕΟΚ της Επιτροπής (1) τροποποιείται ως εξής:

1. Το άρθρο 3 παράγραφος 2 τροποποιείται με την αντικατάσταση του αριθμού "20" από τον αριθμό "25".

2. Το άρθρο 4 παράγραφος 3 τροποποιείται με την προσθήκη "Epso - Ευρωπαϊκή πλατφόρμα οργανώσεων ηλικιωμένων: 5 έδρες" στον κατάλογο των οργανώσεων που συμμετέχουν στην ομάδα συνδέσμου. Κατά συνέπεια, τροποποιείται και το παράρτημα, έτσι ώστε να προστεθεί η Epso στον κατάλογο των οργανώσεων που καλούνται να προτείνουν υποψηφίους.

Άρθρο 2

Η παρούσα απόφαση αρχίζει να ισχύει στις 21 Ιουνίου 1993.

Βρυξέλλες, 21 Ιουνίου 1993.

Για την Επιτροπή

Padraig FLYNN

Μέλος της Επιτροπής

(1) ΕΕ αριθ. L 296 της 26. 10. 1991, σ. 42.